ร็อคแมนเอ็กเซ่ซีรีส์

**ร็อคแมนเอ็กเซ่** () หรือ **เมกาแมน แบทเทิลเน็ตเวิร์ค** (Mega Man Battle Network) ในชื่อต่างประเทศ เป็นเกมชุดของซีรีส์ร็อคแมน จำหน่ายโดยบริษัทแคปคอม เป็นเกมแนวแอคชั่น RPG ออกจำหน่ายครั้งแรกเมื่อปี พ.ศ. 2544

## ภาพรวม
ร็อคแมนเอ็กเซ่ เปิดตัวเมื่อวันที่ 3 มีนาคม ค.ศ. 2001 เป็นผลงานที่ถูกผลิตสำหรับเครื่องเล่นเกมแบบพกพา เกมบอยแอดวานซ์

กลุ่มเป้าหมายของ ร็อคแมนเอ็กเซ่ มีจุดยืนที่ชัดเจนคือกลุ่มอายุที่อยู่ในระดับเด็กวัยระดับประถมขึ้นไป ซึ่งแตกต่างกับ ร็อคแมน DASH ที่เน้นตลาดกลุ่มอื่น และได้กำหนดเนื้อเรื่องให้มีที่มาจากระบบอินเทอร์เน็ตและปัญญาประดิษฐ์ ซึ่งเป็นสิ่งที่เกี่ยวข้องกับเทคโนโลยีสารสนเทศในชีวิตประจำวัน ในส่วนระบบของเกมได้ปรับเปลี่ยนรูปแบบใหม่โดยเอาองค์ประกอบของเทรดดิ้งการ์ดเกมเข้ามารวมกับเกมแอคชันซึ่งเป็นเกมรูปแบบปกติของซีรีส์ร็อคแมน

นอกจากนี้ยังเป็นซีรีส์แรกที่เริ่มใช้ระบบการต่อสู้แบบออนไลน์ในรูปแบบเชื่อมต่อจากเครื่องหนึ่งไปอีกเครื่อง และได้มีการจัดการแข่งขันเกี่ยวกับเกมชุดนี้เพื่อให้ผู้เล่นต่อสู้กัน ทั้งนี้ยังถูกนำไปทำในรูปแบบสื่อผสม ตั้งแต่มังงะที่ลงในนิตยสาร โคโระโคโระคอมมิค และถูกนำไปทำแอนิเมชันทางโทรทัศน์เป็นเรื่องแรก รวมถึงมีภาพยนตร์อีกด้วย

## เนื้อเรื่อง
ในปี ค.ศ. 20xx เทคโนโลยีอินเทอร์เน็ตได้ครอบคลุมทุกสิ่งทุกอย่างในชีวิตประจำวันจนกระทั่งมีการสร้างสิ่งมีชีวิตของคอมพิวเตอร์ซึ่งสร้างโดย ดร.ฮิคาริ ทาดาชิ และ ดร.ไวลี่ ซึ่งได้สร้างระบบเน็ตเวิร์ก และสร้างโปรแกรมกับอุปกรณ์ที่มีชื่อว่า **PET** (**PE**rsonal **T**erminal) ซึ่งเป็นคอมพิวเตอร์ขนาดเล็ก และได้สร้างพีซีที่มีชื่อว่า **เน็ตนาวิ** (มีชื่อเต็มว่า เน็ตเวิร์กนาวิเกเตอร์) ซึ่งเป็นตัวโปรแกรมหลักที่ใช้งานของโอเปอเรเตอร์หลักและยังได้ประยุกต์ของเน็ตนาวิเป็นเน็ตแบทเทเลอร์โดยใช้ "แบทเทิลชิป"

หลายปีต่อมา **ฮิคาริ เน็ตโตะ** (Hikari Netto; หรือ Lan Hikari ในภาคภาษาอังกฤษ) ลูกของ ดร.ฮิคาริ ซึ่งมีคู่หูคือ **ร็อคแมนเอ็กเซ่** (Rockman.EXE; หรือ Megaman.EXE ในภาคภาษาอังกฤษ) ก็ได้เข้าต่อกรกับองค์กรอาชญากรคอมพิวเตอร์ **WWW** (เวิลด์ทรี) ที่นำโดย ดร.ไวลี่ เพื่อปกป้องความสงบสุขของโลกไซเบอร์และโลกมนุษย์

## รายชื่อผลงาน
* แบทเทิลเน็ตเวิร์ค ร็อคแมนเอ็กเซ่ (GBA, VC)
** ร็อคแมนเอ็กเซ่ โอเพอร์เรท ชู้ตติ้งสตาร์ (NDS)
* แบทเทิลเน็ตเวิร์ค ร็อคแมนเอ็กเซ่ 2 (GBA, VC)
* แบทเทิลเน็ตเวิร์ค ร็อคแมนเอ็กเซ่ 3 (GBA, VC)
** แบทเทิลเน็ตเวิร์ค ร็อคแมนเอ็กเซ่ 3 BLACK (GBA, VC)
* ร็อคแมนเอ็กเซ่ 4 (GBA, VC)
** ทัวร์นาเมนท์ เรดซัน
** ทัวร์นาเมนท์ บลูมูน
* ร็อคแมนเอ็กเซ่ 4.5 เรียลโอเพอเรชัน (GBA, VC)
* ร็อคแมนเอ็กเซ่ 5 (GBA, VC)
** ทีมออฟบลูส์
** ทีมออฟคาร์เนล
** ร็อคแมนเอ็กเซ่ 5 DS ทวินลีดเดอร์ส (NDS)
* ร็อคแมนเอ็กเซ่ 6 (GBA, VC)
** เด็นโนจูเกรย์ก้า
** เด็นโนจูฟอลเซอร์
* ร็อคแมนเอ็กเซ่ แบทเทิลชิป GP (GBA, VC)
** ร็อคแมนเอ็กเซ่ N1 แบทเทิล (WS)
* ร็อคแมนเอ็กเซ่ ทรานส์มิชชัน (GC)
* ร็อคแมนเอ็กเซ่ WS (WS)
* ร็อคแมนเอ็กเซ่ เลเจนด์ ออฟ เน็ตเวิร์ค (โทรศัพท์มือถือ)
* ร็อคแมนเอ็กเซ่ แฟนธอม ออฟ เน็ตเวิร์ค (โทรศัพท์มือถือ)
* ร็อคแมนเอ็กเซ่ แบทเทิลชิปสเตเดียม (เกมอาเขต)
* ร็อคแมนเอ็กเซ่ เดอะเมดัลโอเพอเรชัน (เกมอาเขต)
* ร็อคแมนเอ็กเซ่ แอดวานด์คอลเลกชัน (Switch, PS4, Steam)

## สื่อผสม
### อนิเมะ
* ร็อคแมนเอ็กเซ่
* ร็อคแมนเอ็กเซ่ AXESS
* ร็อคแมนเอ็กเซ่ Stream
* ร็อคแมนเอ็กเซ่ BEAST
** ร็อคแมนเอ็กเซ่ BEAST +
### มังงะ
* ร็อคแมนเอ็กเซ่
* แบทเทิลสตอรี่ ร็อคแมนเอ็กเซ่

## ตัวละคร
### มนุษย์
; ฮิคาริ เน็ตโตะ (光熱斗, Lan Hikari)
:ตัวเอกของเรื่อง นักเรียนชั้นประถมปีที่ 5 ของโรงเรียนประถมศึกษาอากิฮาระ ลูกชายของ ดร.ฮิคาริ เป็นคนไม่ชอบทำการบ้านและเรียนหนังสือไม่เก่งแต่กลับเก่งด้านการเล่นเน็ทแบทเทิลอย่างมาก
; ซากุระอิ เมล (桜井メイル, Mayl Sakurai)
: เพื่อนร่วมชั้นของเน็ตโตะ งานอดิเรกคือการเล่นเปียโน
; โอยามะ เดคาโอะ (大山デカオ, Dex Oyama)
: เพื่อนร่วมชั้นของเน็ตโตะมีร่างกายที่อ้วน ชอบเน็ตแบทเทลเลอร์อย่างมากจึงให้เน็ตโตะท้าสู้ทุกครั้ง มีความฝันที่จะเป็นเน็ทแบทเทลเลอร์มือหนึ่งของโลก
; อายาโนะโคจิ ไยโตะ (綾小路やいと, Yai Ayanokoji)
: เพื่อนร่วมชั้นของเน็ตโตะ ตัวเล็กหัวเถิก เป็นลูกสาวประธานบริษัทใหญ่แห่งหนึ่ง
; อิจูอิน เอ็นซัน (伊集院炎山, Eugene Chaud)
:ลูกชายของประธานบริษัท IPC เป็นคู่แข่งของเน็ตโตะ มีฝีมือในการเล่นเน็ทแบทเทิลในระดับสูง
; ฮิงุเระ ยามิทาโร่ (日暮 闇太郎, Hisby)
:อดีตสมาชิก WWW ในช่วงแรกได้ปรากฏตัวในโรงเรียนของเมืองอากิฮาระและได้ปั่นป่วนระบบของโรงเรียนแต่ไม่สำเร็จ ภายหลังได้กลับใจและเป็นเจ้าของร้านขายแบทเทิลชิปชื่อร้านฮิงุเรยะตั้งแต่ภาคแรกจนถึงภาค 5
; ฮิโนะ เคนอิจิ (火野 ケンイチ)
; โอโซโนะ มาริโกะ (大園まりこ, Ms.Mariko)
:อาจารย์ประจำชั้น มีพี่สาวฝาแฝดชื่อยูริโกะ
; ฮิคาริ ยูอิจิโร่ (光祐一朗)
:พ่อของเน็ตโตะเป็นนักวิทยาศาตร์ผู้ที่ค้นคว้าข้อมูลของ ดร.ฮิคาริ ทาดาชิ ผู้เป็นพ่อ และเป็นผู้ที่สร้างร็อคแมนขึ้นมา
; ฮิคาริ ฮารุกะ (光はる香)
:แม่ของเน็ตโตะ ทำงานเป็นแม่บ้าน ไม่ค่อยมีบทบาทในเกมเท่าไรนัก
; เมจิน (名人, Mr. Famous)
:ปรากฏตัวตั้งแต่ภาค 2 - 6 เป็นเน็ตแบทเทลเลอร์มือหนึ่งของโลกในบทบาทหลักมักจะท้าสู้กับเน็ตโตะและมีเน็ตนาวิต่างๆ เพื่อท้าสู้กับเน็ตโตะโดยเฉพาะ
; ไวลี่ (ワイリー, Lord Wily)
:ผู้นำกลุ่ม WWW ต้องการให้โลกมนุษย์และโลกไซเบอร์ปั่นป่วนและเป็นใหญ่ทั้ง 2 โลกในอดีตเคยรู้จักทาดาชิและร่วมมือกันในการสร้างระบบอินเทอร์เน็ตแต่ด้วยความทะเยอทะยานของไวลี่ ทำให้ถูกกลุ่มนักวิทยาศาตร์ขับไล่และแก้แค้นขึ้นมา
; ดร.รีกัล (Dr.リーガル)
:ปรากฏตัวตั้งแต่ภาค 4 และ 5 เป็นผู้นำกลุ่มเนบิวลา เป็นผู้สร้างเน็ตนาวิดาร์ครอยด์กับดาร์คชิป และเป็นลูกชายเพียงคนเดียวของดร.ไวลี่ ภายหลังดร.รีกัลถูกลบความทรงจำในเวลา 10 ปีด้วยโคโคโระ เน็ตเวิร์กของดร.ไวลี่

### เน็ตนาวิ
; ร็อคแมน (ロックマン, MegaMan.EXE)
:เน็ตนาวิของเน็ตโตะ มีความสูง 148 ซม. มีคำเรียกชื่อเน็ตโตะว่า เน็ตโตะคุง (熱斗君) และมักจะบ่นจุกจิกเล็กน้อย มีความยุติธรรมอย่างแรงกล้าและไม่ให้อภัยคนชั่วร้ายเช่นเดียวกับเน็ตโตะ แต่เมื่อเปรียบเทียบกับเขาแล้ว เขามีบุคลิกที่สงบและน้ำเสียงที่นุ่มนวลกว่าและมักจะใส่ใจผู้อื่น ในเหตุการณ์ของเกม ได้เผยว่าถูกสร้างขึ้นมาจากข้อมูลพันธุกรรมของ **ฮิคาริ ไซโตะ** (光彩斗, Hub Hikari) พี่ชายฝาแฝดของเน็ตโตะ แต่หลังจากเน็ตโตะเกิดได้ไม่นานเขาก็เสียชีวิต ฮิคาริ ยูอิจิโร่ พ่อของเขาจึงถ่ายทอด DNA ของไซโตะมาใส่เอ็กเซ่เมมโมรี่มาสร้างเป็นร็อคแมนขึ้นมา
; โรล (ロール)
:เน็ตนาวิของเมล มีความสูง 148 ซม. ในเกมภาคที่ 4 มีความสามารถพิเศษคือสามารถเคลื่อนไหวด้วยวาร์ปและเรียกไวรัส มีอาวุธประจำตัวคือโรลแอโร่ นอกจากนี้มีความสามารถใช้ฮาร์ตแฟลชที่จู่โจมด้วยผมยาวตามด้วย ใช้พลังฟื้นฟูพลังชีวิต
; กัตส์แมน (ガッツマン)
:เน็ตนาวิของเดคาโอะ มีความสูง 163 ซม. สามารถใช้กัตส์พันช์ในการโจมตีทำให้พื้นที่บนสนามมีรอยร้าว
; ไกลด์ (グライド)
:เน็ตนาวิของไยโตะ มีความสูง 179 ซม. มีนิสัยสุภาพแบบพ่อบ้าน ไม่ค่อยมีบทบาทต่อสู้มากนัก แม้ว่ามีทักษะในการต่อสู้สูงก็ตาม
; บลูส์ (ブルース, ProtoMan.EXE)
:เน็ตนาวิของเอ็นซัน มีความสูง 161 ซม. มีความสามารถในการต่อสู้ในระดับสูง มีความถนัดโดยการใช้ดแบทเทิลชิปรูปแบบดาบในการโจมตี รวมถึงสามารถใช้โล่ป้องกันการโจมตี เป็นคู่แข่งและเพื่อนของร็อคแมน
; นัมเบอร์แมน (ナンバーマン)
:เน็ตนาวิของฮิงุเระ มีความสูง 188 ซม. มีความสามารถในการเจาะระบบข้อมูลต่างๆ และถนัดการโจมตีโดยใช้ลูกเต๋าเป็นอาวุธ
; ฟอร์เต้ (フォルテ, Bass.EXE)
:สุดยอดเน็ตนาวิและเป็นเน็ตนาวิรูปแบบไร้ควบคุมตัวแรก มีพลังที่สูงกว่าเน็ตนาวิตัวอื่นๆ และมีพลังที่ร้ายกาจแต่ด้วยสังคมจากโลกมนุษย์ที่ไม่ยอมรับในตัวเขา จึงทำให้เกิดความชิงชังต่อมนุษย์ขึ้นมาและต้องการทำลายโลกมนุษย์ บทบาทของฟอร์เต้นั้นเป็นศัตรูของร็อคแมนในช่วงหลังจากเกมจบลง

## ฉากสถานที่ในโลกจริง
### ประเทศนิฮง
; เด็นซันซิตี้ (デンサンシティ)
; เมืองอากิฮาระ (秋原町)
; โรงเรียนประถมศึกษาอากิฮาระ (秋原小学校)
; เอ็นโดะซิตี้ (エンドシティ)
; เกาะโอรัน (オラン島)
; ไซบะซิตี้ (才葉シティ)

### ต่างประเทศ

### ชื่อสถานที่ที่ปรากฏเฉพาะชื่อเท่านั้น

## อินเทอร์เน็ตแอเรีย
### แอเรียของนิฮง
### แอเรียในต่างประเทศ
### แอเรียอื่น

## ข้อมูลอื่นๆ
;EXE
;PET (เพ็ท)
:มีชื่อเต็มว่า **PE**rsonal **T**erminal (เพอร์โซนอลเทอร์มินอล) เป็นคอมพิวเตอร์ขนาดเล็กที่ถูกสร้างโดย ดร.ฮิคาริ สามารถสื่อสารกับบุคคลคนอื่นได้ ด้านดีไซน์ตัวเครื่องเกมภาค 1 และ 2 มีรูปลักษณ์ดีไซน์เดียวกัน แต่ภาค 3 เป็นต้นมาได้มีการเปลี่ยนรูปร่างดีไซน์ตัวเครื่อง
;ออเพอร์เรเตอร์ (オペレーター)
:ผู้ควบคุมเน็ตนาวิ
;ปลั๊กอิน (プラグイン)
:ชื่อที่ใช้ PET นำเน็ตนาวิเข้าไปในโลกอินเทอร์เน็ต
;ทรานมิสชั่น (トランスミッション)
:ชื่อที่ใช้เน็ตนาวิเข้าระบบอินเทอร์เน็ต
;ไวรัส (ウィルス)
:โปรแกรมที่คอยทำลายระบบอินเทอร์เน็ตมีพลังโจมตีต่ำแต่มักมีเป็นจำนวนมาก ไวรัสที่มีบทบาทเช่น "เมทัล" เป็นไวรัสที่มีอุปกรณ์สำหรับก่อสร้างเป็นอาวุธ
;ไวรัสบัสติ้ง (ウィルスバスティング)
;เน็ตแบทเทิล (ネットバトル)
:เป็นชื่อที่ใช้เน็ตนาวิมาต่อสู้กัน
;ดีลีท (デリート)
:การลบเน็ตนาวิออกจากระบบ
;ชิงโคร (シンクロ)
:คล้ายๆ กับการเชื่อมจิตใจของตัวโอเพอเรเตอร์กับตัวเน็ตนาวิ เมื่อการเชื่อมจิตใจของทั้งสองเข้าสู่จุดสูงสุด จะเรียกว่า "ฟูลซิงโคร"
;สล็อตอิน (スロットイン)
:เป็นการใช้แบทเทิลชิปเสียบเข้าไปในตัว PET เพื่ออ่านข้อมูลชิป และแปลงข้อมูลนั้นเป็นอาวุธ หรืออุปกรณ์ต่างๆ ในตัวนาวิใช้ต่อสู้มีหลายรูปแบบเช่นชิปอาวุธ ชิปสนับสนุน ชิปอุปสรรค ฯลฯ
;โปรแกรมคุง (プログラムくん)
:โปรแกรมที่ควบระบบต่างๆ แบ่งได้ 2 ประเภท
:;โปรแกรมควบคุม
:เน็ตนาวิสำหรับควบคุมระบบ ไม่มีพลังการโจมตีและการป้องกันต่ำ
:;โปรแกรมป้องกัน
:เน็ตนาวิที่มีพลังโจมตีและป้องกันในระดับปานกลาง มักอยู่ควบคู่กับโปรแกรมควบคุม มีตั้งแต่ระดับ 1-9 
;เน็ตแบทเลอร์ (ネットバトラー)
:ชื่อเฉพาะของผู้ที่ชื่นชอบการต่อสู้ของเน็ตนาวิ
; WWW (ワールドスリー, เวิลด์ทรี)
:องค์กรอาชญากรรมไซเบอร์ที่ก่อตั้งโดยดร.ไวลี่
; กอสเปล (ゴスペル)
:องค์กรอาชญากรรมไซเบอร์ที่ก่อตั้งโดยหัวหน้ากอสเปล
; เนบิวลา (ネビュラ)
:องค์กรอาชญากรรมไซเบอร์ที่ก่อตั้งโดยดร.รีกัล
; Neo WWW (ネオワールドスリー, นีโอเวิลด์ทรี)
:องค์กรอาชญากรรมไซเบอร์ที่ก่อตั้งโดยเทสล่า แมกเน็ต

## ผลงานที่เกี่ยวข้อง
### ผลงานที่ร่วมมือ
; โบคุระ โนะ ไทโย
; ดูเอล มาสเตอร์ส
; ร็อคแมนซีโร่ซีรีส์
; ริวเซย์ โนะ ร็อคแมนซีรีส์

## อ้างอิง
* *นิตยสารเกมแม็คออนไลน์ (สนพ.อนิเมทกรุ๊ป)*
* *นิตยสารเมก้า (สนพ.วิบูลย์กิจ)*

## แหล่งข้อมูลอื่น
*Rockman EXE series  - official Capcom site for the *Rockman EXE* series (Japanese).
*MegaMan NT Warrior  - official US site for *MegaMan NT Warrior*
*Rockman.EXE Link Pet EX 
*Project ADVENT - a fairly well-known fan game in production
*Project Legacy  - a smaller fan game in production
*Project Chrono X - The most progressive EXE fangame yet

*
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:ซีเบก
หมวดหมู่:การตรวจพิจารณาโทรทัศน์ในสหรัฐ